
NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu rozhodnutia Rady o uzavretí v mene Európskej únie Dohody medzi Európskou úniou a Brazílskou federatívnou republikou o spolupráci s Agentúrou Európskej únie pre spoluprácu v oblasti presadzovania práva (Europol) a brazílskou federálnou políciou a prostredníctvom nich
(05617/2025 – C10‑0045/2025 – 2024/0321(NLE))
(Súhlas)
Európsky parlament,
–	so zreteľom na návrh rozhodnutia Rady (05617/2025),
–	so zreteľom na návrh Dohody medzi Európskou úniou a Brazílskou federatívnou republikou o spolupráci s Agentúrou Európskej únie pre spoluprácu v oblasti presadzovania práva (Europol) a brazílskou federálnou políciou a prostredníctvom nich (05618/2025),
–	so zreteľom na žiadosť o udelenie súhlasu, ktorú Rada predložila v súlade s článkom 16 ods. 2, článkom 88 a článkom 218 ods. 6 druhým pododsekom písm. a) a v) a článkom 218 ods. 7 Zmluvy o fungovaní Európskej únie (C10‑0045/2025),
–	so zreteľom na článok 107 ods. 1 a 4 a článok 117 ods. 7 rokovacieho poriadku,
–	so zreteľom na odporúčanie Výboru pre občianske slobody, spravodlivosť a vnútorné veci (A10‑0000/2025),
1.	udeľuje súhlas s uzatvorením dohody;
2.	poveruje svoju predsedníčku, aby postúpila túto pozíciu Rade, Komisii a vládam a parlamentom členských štátov a Brazílskej federatívnej republiky.

Touto dohodou sa nadväzuje spolupráca medzi Europolom a príslušnými orgánmi Brazílie s cieľom umožniť medzi nimi prenos osobných a iných ako osobných údajov. Takéto opatrenie je potrebné, aby bolo možné podporovať a posilňovať činnosť orgánov členských štátov Únie a orgánov Brazílie pri predchádzaní trestným činom vrátane závažnej trestnej činnosti a terorizmu a v boji proti nim. Táto dohoda zároveň poskytuje primerané záruky týkajúce sa ľudských práv a základných slobôd jednotlivcov vrátane práva na súkromie a ochranu údajov.

Spolupráca na presadzovaní práva v oblasti boja proti terorizmu, prevencie a boja proti organizovanej trestnej činnosti a korupcii, obchodovaniu s drogami, počítačovej kriminalite, praniu špinavých peňazí, financovaniu terorizmu a nelegálnej migrácii môže priniesť obom stranám značné výhody a je v záujme Európskej únie. Rastúci dopyt po drogách a čoraz väčšie množstvo trás obchodovania s drogami do Európskej únie vážne ohrozujú našu bezpečnosť. S cieľom bojovať proti všetkým týmto nebezpečným trestným činom by preto Europol mal mať možnosť úzko spolupracovať, a to aj prostredníctvom výmeny osobných údajov, s orgánmi presadzovania práva tretích krajín, ako je Brazília. 

Treba tiež poznamenať, že európsky dozorný úradník pre ochranu údajov (EDPS) vo svojom stanovisku potvrdil, že dohoda poskytuje primerané záruky týkajúce sa ochrany súkromia a základných práv a slobôd jednotlivcov. 

Spravodajkyňa zastáva názor, že uzavretie tejto dohody pomôže zaistiť našim občanom bezpečnejšiu a lepšie chránenú Európu. Spravodajkyňa preto odporúča, aby Európsky parlament udelil súhlas s uzatvorením tejto dohody.

<FootprintIntro>V súlade s článkom 8 prílohy I k rokovaciemu poriadku spravodajkyňa vyhlasuje, že počas prípravy návrhu správy jej poskytli informácie tieto subjekty alebo osoby:</FootprintIntro>
	Subjekt a/alebo osoba

	European Commission, Directorate-General for Migration and Home Affairs 


Vypracovanie uvedeného zoznamu je vo výlučnej zodpovednosti spravodajkyne.
Ak sú v zozname uvedené mená, funkcie alebo mená a funkcie fyzických osôb, spravodajkyňa vyhlasuje, že predložila dotknutým fyzickým osobám oznámenie Európskeho parlamentu o ochrane údajov č. 484 (https://www.europarl.europa.eu/data-protect/index.do), v ktorom sa stanovujú podmienky spracúvania ich osobných údajov a práva súvisiace s týmto spracúvaním.

